વિ.સં.૧૮૫૯ માં પીપલાણામાં ઉદ્ધવાવતાર સદગુરૂશ્રી રામાંનંદ સ્વામી પાસે દીક્ષા ગ્રહણ કરીને “સહજાનંદ સ્વામી” અને “નારાયણમુની” નામ ધારણ કર્યા. જેતપુરમાં ૨૧ વર્ષની ઉમરે ઉદ્ધવસમ્પ્રદાયની ધર્મધૂરા સ્વીકારીને ધર્મધૂરન્ધર થયા.પરલોકવાદી અધ્યાત્મ પરંપરામાં પોતાના આશ્રિતોની અન્ન-વસ્ત્ર અને આબરૂની જવાબદારી પોતાને શિરે લઈ આ લોકોની ચિંતા કરી તે વિશ્વધર્મનો અભૂતપૂર્વ પ્રસંગ છે. સમાધિ પ્રકરણ દ્વારા હિન્દુ ધર્મના તમામ અનુયાયીઓને સ્વ ઇષ્ટદેવનાં દર્શન કરાવ્યાં. માંગરોળમાં વાવ ખોદાવી. કારિયાણીમાં તળાવ ખોદાવ્યું અને સમાજકાર્યના શ્રી ગણેશ કર્યા.